cyanic-selkie/wikianc huggingface dataset:
Dialeutu eólicu
Sintassi
A la escontra dotrus dialeutus, el eólicu prefieri costruil el patronímicu pol mé dun ahetivu derivau del nombri i non con el henitivu del mesmu, lo qual supón un rasgu arcaizanti: Φίλων Τιμάνδρειος i non Τιμάνδρου "Filón Timandreu" i non "el de Timandru".
Pedro Ignacio Wolcan Olano
Pedro Ignacio Wolcan Olano, (Nueva Helvecia, 21 outubri de 1953) es el obispu católico de Tacuarembó, Uruguai, dende 19 juñu de 2018.
Juan-Calru I d'España
Juan-Calru I de Borbón (Roma, 5 d'eneru de 1938) hue un rei d'España, aviendu síu proclamau assina el 22 de Noviembri de 1975 endispués del fenecimientu de Francisco Franco, posteriormenti hue reconocíu comu Rei i símbolu dela unidá nacional i legítimu erederu dela dinastia estórica, en virtú dela Costitución Española. Anteriolmenti vía desempeñau huncionis interinas ena Xefatura del Estau duranti la malotía de Franco.
El 18 de juñu de 2014 abdicó la Corona d'España al su iju Helipi de Borbón.
Ismaël Lô
Ismaël Lô (30 d'Agostu de 1956, Dogondoutchi, Nigi) es un musiqueru senegalés.
Muntadhar al-Zaidi
Muntadhar al-Zaidi (en árabi: منتظر الزيدي; latineau comu Muthathar, Muntadar, Muntazer u Muthathi - al Zaidi u al Zeidi) (Nasiriya, Iraq, 1979) es un periodista iraquín.
Ismaël Lô
Biografía
Ismaël Lô tuvu la su nacéncia en Dongo Buti, Nigi, el 30 d'Agostu de 1956. Al pocu dela su nacencia, la familia gorvió pa Senegal, d'ondi era su pairi. Vivierun ena ciá de Rufisque, cerca la capital Dacal.
Muntadhar al-Zaidi
El 14 Diziembri de 2008, Zaidi se hizu conociu mundialmenti pol hondeal conos sus çapatus, unu tras d'otru, i llamal de "perru" al presienti salienti los Estaus Unius, George W. Bush en una ruea prensa. Dambas dos aicionis son consierás los mayoris ensultus nel mundu musulmán. . Esti periodista iraquín ya tuvu una atuación comparanti quandu tiró conas sus çapatillas deporti al Primel Menistru iraquín al-Maliki. . El juíciu encomençó el 19 Hebreru de 2009 i en él, Al Zaidi, se negó a descurpalsi. El 12 Marçu el 2009 se reabri el juíciu, aluspués dun descánsiu de tres semanas. Al Zaidi iju nuevamenti qu'era inocenti, i hue condenau essi mesmu dia a tres añus de carci. El 14 Setiembri 2009, un trebunal iraquín ordenó la su liberación pol güen comportamientu, enque se retrasó un dia pol mé la halta d'algunus decumentus. . Al dia siguienti, el 15 Setiembri 2009, hue liberau, i acusó a los sus carcelerus de torturas várias.
Idir
Idir es el nombri artísticu de Hamid Cheriet (Cabília, 1949), cantautol argelinu, es unu de los mássimus esponentis dela música folk amazigh. A mediaus dela década delos 70 popularizó "A vava Inouva", una canción cabileña en luenga berébel.
Muntadhar al-Zaidi
Pol mó destus acontecimientus, al-Zaidi es consierau un "éroi" la resisténcia iraquín a la envasión americana posteriol a la Guerra d'Iraq.
Ismaël Lô
Correura profissional
Ena década de 1970, Lô estuyó ena Escuela d'Arti de Dacal, i encetó la su carrera musical nel grupu Super Diamono, pero lo abandonó'n 1984.
Nel añu 2002, Lô alcibi la destinción de Caballeru la Lehión d'onol francesa.
Salamanca
Salamanca es una ciá española, capital dela provincia omónima, ena comunidá autónoma de Castilla i León. Está assitiá nel "Campu de Salamanca", junta'l riu Tormes. Salamanca es famosa prencipalmenti por dos motivus: por poseel una delas nuversidais más antiguas i prestigiosas d'España (d'aí el refrán «Lo que la naturaleza no da, Salamanca no presta») i pol su importanti patrimoñu artísticu i arquitetónicu, costruiu abati esclusivamenti cona dorá piera de Villamayor.
Estória antigua
Cuando chegó la dominación romana a la península Ibérica, los váceus ocupaban la cuenca de Dueru. Para defendel la zona ociental costruyerun dos hortaleças: Ocelo Durii i Salmantica (Salamanca).
Mas preséncia que los váceus tuvierun los vetonis, que imprentarun una huerti presonaliá ena zona e las ogañu províncias d'Ávila, Toleu i Salamanca. Nel sigru III edC, Anibal, nel su avanci pol Ibéria, sitia i toma l'antigua ciá de Helmantica (Salamanca). La leyenda cuenta que los salmantinus rindierun la praça sin oponel resisténcia i salierun de la ciá; peru las mugeris llevaban baxu los sus baberus las armas de los varonis, colas que alogu sitiarun a los cartahinesis endrentu la ciá.
Cola caia e los cartahinesis anti los romanus s'afiança la ocupación i la ciá enceta a conseguil cierta emportáncia. Prontu se convierti nun encravi comercial básicu ebiu al su asiahamientu previlehiau cumu vau sobri riu Tormes, que a la su vezi la convierti en pasu duna e las mas emportantis carçás romanas d'Ispánia, la Via la Prata. Pa esta carçá se costruyi la puenti romana (sigru I) del qu'entovia oi se mantieni en pié la metá norti (la otra metá tuvu que sel recostruia nel sigru XVII aluspués la "Riada de San Policarpo").
Estória medieval
Con el fin del Empériu Romanu, los alanus s'establecin en Lusitánia i la ciá pasa a hormal parti desta rehión. Posteriolmenti los visigous conquistan la ciá i la anesionan al su territóriu. Se tiinin pocus datus al tentu el esarrollu e Salamanca ena epoca visigoa, solamenti se sabi que nel sigru IV la muralla romana se ampria con torreonis sobri el mesmu traçau, i que la fábrica e la cerca anteriol queó destruia práticamenti ena su totaliá. En 589, la ciá hue anombrá sé episcopal i fegura entri las ciais qu'enviaban obispus a los concílius de Toleu.
Nel añu 712, cola envasión musulmana e la península, Musa ibn Nusair conquista la ciá. Duranti tola Arta Eá Meya, gran parti los núcleus de puebración de la zona eran destruius abitualmenti polas frecuentis encursionis de cristianus i d'árabis. Salamanca queó reucia a un núcleu sin emportáncia denguna, i abati sin puebración. Los sucesivus ententus de los réinus cristianus d'estabilizal esta ária prevocan albondus alcuentrus colas espedicionis musulmanas en direción norti, causandu várias çalagardás i batallas, cumu la d'Alfonso I en 754, que acaban pol arrasal lo que quea d'urbanu. La zona remaneci práticamenti despuebrá hata que la emportanti vitória de Ramiro II de Lión, ena batalla e Simancas del añu 939, enceta la decaéncia las encursionis musulmanas al norti el sistema Central. Dendi altonci la línia e Duero se gorvió mas sigura: pol lau ociental, se repuebró el valli el Tormes (Salamanca i Ledesma, entri algotrus lugaris) mentris que pol setol oriental Fernán González hizu lo mesmu en Sepúlveda.
Nel añu 1230, bahu el reinau e Fernando III El Santu, se uñin bahu un mesmu monarca los réinus de Lión i de Castilla. Estus réinos encluian Astúrias, Galícia, Lión, La Extrema Durii (uguañoti Estremaura), Castilla La Vieha i las províncias vascongás.
Nel sigru XIII, el monarca Alfonso IX de Lión ordena un tercel repuebraeru de la ciá i, en 1218, dá a las escuelas catedralícias el rangu d'Estuyu Heneral del réinu e Lión que, en 1253, se convertiria en Univelsiá e Salamanca pol rial cédula d'Alfonso X, que hue ratificá pol papa Alejandro IV (1255). La univelsiá alcançaria con el tiempu un gran prestíhiu.
El 12 d'Agostu e 1311 nació entri los sus murus el únicu rei e Castilla i Lión qu'á dau la ciá. Alfonso XI el Husticieru. Subió al tronu con catorci añus i conquistó Gibraltar al mandu las melícias castillanu-lionesas, enas que destacaba la gran preséncia e continhentis salmantinus.
Duranti el sigru XV, Salamanca hue el escenáriu e grandis runchas entri las famílias noblis de la ciá, articulás en dos bandus que se repartierun la ciá: el de San Benito i el de Santo Tomé. Con el umentu e la Mesta, Salamanca otuvu emportáncia cumu centru e manufaturas pañeras i cumu esporteaol de lana.
Estoria moerna
Cumu el restu de núcleus estóricus de la Corona que tinian arrepresentación en Cortis, Salamanca se uñió al movimientu las Comuniais de Castilla (1520) contra los nuevus empuestus que reclamaba Carlos I enas Cortis i en defensa las sus manufaturas testilis contra los previléhius de los esporteaoris de lana. Endispués la derrota de los Comunerus el rei Carlos I hizu recuertal las torris de los palácius los salmantinus que se sumarun a la regüerta.
El sigru XVI hue la epoca de mayol esplendol de la ciá, tantu ena demografia cumu ena via univelsitária, grácias al prestíhiu los sus profesoris, cola anombrá Escuela e Salamanca (se carcula que Salamanca tinia unus 24.000 abitantis i pol añu 1580 se matriculaban ca añu 6.500 estuyantis). Aluspués s'uñió a la decaéncia heneralizá de las ciais de la Corona e Castilla ena meseta norti (12.000 abitantis en 1651).
Estória contemporánea
Duranti la guerra la Endependéncia, Salamanca hue ocupá polas tropas del mariscal Soult en 1809 i remaneció en manus francesas hata la batalla los Arapilis (1812), ena que vencierun los ehércitus aliaus bahu el mandu e Wellington. Duranti la ocupación, los francesis costruyerun defensas i, pa otenel materialis, destruyerun una emportanti parti los eifícius salmantinus, especialmenti nel bárriu llamau Caídos, ondi s'alcuentraban conocius coléhius mayoris de la Univelsiá, de los que ogañu nu quea ná. El piol momentu chegó cuandu Fernando VII afechó las univelsiais españolas. A partil de la reapertura, la de Salamanca queó reucia a una univelsiá e províncias.
En 1873, tras procramalsi la Primel Repúbrica, Salamanca sufrió un levantamientu cantonalista que hue afogonau.
Duranti el restu el sigru XIX la ciá s'arrecuperó levementi al sel anombrá capital de província i al belsi costruiu el ferrucarril que uñia Fráncia con Purtugal, i que pasaba pola Meseta (Medina del Campo i Salamanca, 1877).
El levantamientu melital contra la Segundera Repúbrica trunfa en Salamanca endi el primel momentu. Duranti la Guerra Cevil, entri Otubri e 1936 i Noviembri e 1937, el Paláciu Episcopal hue resiéncia i centru e mandu el heneral Franco. La ciá hue tamién sé las olganiçacionis falanhistas i d'angunus ministérius. Ya acabihá la guerra, se concentrarun en Salamanca los decumentus encautaus polas tropas nacionalis a miia que diban ocupandu el territóriu repubricanu, colo que se creó un gran archivu decumental al tentu la guerra cevil española (Archivu Heneral de la Guerra Cevil Española). La parti d'esti archivu pretenecienti a Cataluña hue muau a Barcelona ena primavera e 2006, aluspués de grandis disputas entri el Ayuntamientu salmantinu i el Gobielnu español, i manifestacionis popularis. El Ayuntamientu e Salamanca, presiiu pol Julián Lanzarote (PP), cambeó el nombri la calli ena que s'alcuentra el archivu, de «Gibraltar» (nombri que omenaheaba a las melícias salmantinas que huerun con Alfonso XI a la conquista de Gibraltar) a de «El Expolio», cumu señal de protesta tras el treslau e los «papelis de Salamanca» a Cataluña.
En 1940, Pío XII hunda la Univelsiá Pontifícia e Salamanca cumu acontinuación de los antigus estuyus de teulohia.
En 1988 Salamanca es decrará Ciá Patrimoñu la Umaniá pola UNESCO. En 1998, pol acuerdu e los Ministrus de Curtura e la Uñón Uropea, Salamanca es anombrá, unta Bruhas, Capital Uropea e la Curtura el añu 2002. La ciá tamién aspira a otenel la candidatura a la "Expo de Salamanca" nun huturu nu mu lehanu.
Uguañoti la puebración de la capital salmantina, entrancá endi hazi 30 añus, ronda los 160.000 abitantis, inque en 2006 descendió en mas de 11.000 presonas con respetu al añu 1994. Es senificativu comprebal que Salamanca tiini un artu éndici e puebración envehecia respetu a los datus nacionalis.
En Abril de 1972 encetó a furrulal Enusa, una fábrica e combustibri nucleal. La su ativiá comprendi el suministru e matérias primas i el su procesau hata la otención del combustibli, qu'es gastau enas Centralis Nuclearis españolas i en algotras de destintus paisis (Alemaña, Rúsia...). Pola su parti, el setol servícius (el boyanti turismu curtural i la Univelsiá) es la prencipal huenti d'ingresus de la ciá. Es especialmenti emportanti l'ativiá eucativa duranti el vranu, ya que cuenta con una gran afluéncia d'estuyantus proceentis d'albondus paisis, qu'ena su mayoria viinin pa deprendel el castillanu i asistil a diversus cursus de vranu.
La capital salmántina acohió los dias 14 i 15 d'Otubri e 2005 el celebraeru la XV Cumbre Iberuamericana e Hefis d'Estau i e Gobielnu.
Ogañu Salamanca retrocei demográfica i económicamente, puestu que la puebración se dispersa polos monicípius los alreoris, ondi el terrenu es mas baratu, pa istalal nuevas ativiais económicas u mualsi a anguna las numirosas urbaniçacionis cercundantis. Estu prevoca un descensu los puestus de labutu i el pesu la Univelsiá.
Barack Obama
Barack Hussein Obama II [bəˈrɑːk huːˈseɪn oʊˈbɑːmə], tuvu nacéncia el 4 d'agostu de 1961 en Honolulu (Haguai). Miembru el Partiu Demúcrata i senaol "junior" pol Illinois dendi el 3 d'Eneru de 2005 hata'l 16 de Noviembri de 2008, es l'atual presienti-eletu los Estaus Uñius endispués de bel ganau las elecionis presiencialis celebrás el 4 de Noviembri de 2008. Barack Obama ocupó oficialmenti el su cargu cumu 44º Presienti los Estaus Uñius el 20 d'Eneru de 2009. Essi mesmu añu se le concedió el Prémiu Nobel de la Pas.
Obama es el primel afru-americanu en sel ligiu presienti los Estaus Unius, i tamién hue el primel en estal nominau candiatu a esti cargu pol unu los grandis partius politicus desti pais. Graduau pola Univelsiá de Colúmbia i la Escuela de Derechu de Harvard, ondi amás hue presienti la Harvard Law Review, publicacion al tentu leyis la universiá, Obama trebajó comu olganiçaol comunitario i comu avogau en derechu cevil enantis de sel ligiu comu senaol por Illinois entri 1997 i 2004. Hue professol de Derechu constitucional ena Escuela de Derechu de la Univelsiá de Chicago entri los añus 1992 i 2004. Endespues de no otenel un puestu ena Camara Representantis de los Estaus Unius nel añu 2000, escomençó una campaña pa sel senaol en jeneru 2003. Hue ligiu al fin comu senaol en noviembri 2004 con un 70% de los votus.
Obama anunçió la su campaña pa las elecionis generalis en hebreru 2007, i hue nombrau oficialmenti ena Convencion Democrata de 2008. Concurrió a las eslecionis con Joe Biden comu candidatu a vicipresienti. Los candidatus el Partiu Republicanu presentarun a John McCain (pa Presienti) i Sarah Palin (pa vicipresienta).
Nuevo Vivero
Esti estayu sustituyi al Vivero, el antigu campu el CD Badajoz, assina llamáu pola su cercania al antigu viveru monicipal.
Datus numéricus
El Nuevo Vivero tien un aforu e 15.000 pressonas i unas dimensionis de 105x68 m.
Andaluzia
Andaluzia (Andalucía, en castellanu) es una comunidá autónoma d'España que s'alcuentra assitiá ena parti sul la Península Ibérica, hiziendu arrayu con Portugal al oesti, mentris que pol norti linda con Estremaúra i Castilla-La Mancha i pol esti con la Región de Murcia, pol sul da pal mari Mediterráneu i el Océanu Atlánticu, tuviendu una costa dunus 910 km.
Es la segundera Comunidá Autónoma por destension i la primel en puebración.
Se devii en ochu províncias: Güerva, Sevilla, Cai, Córduba, Málaga, Jaén, Graná i Almeria.
Hoyus
La Villa de Hoyus, IPA [ˈbiʎae ˈɦɔʑʊh], es un monicípiu el norti la província de Caçris, ena Comuniá Autónoma d'Estremaura (España). Arraya al norti con Treveju i Acebu, al sul con Moraleja i Cillerus, al esti con Peralis del Puertu, i al oesti con Cillerus. Preteneci a la Comarca Sierra Gata (es la su capital almenistrativa).
Comélciu
El monicípiu holma parti la zona produción tres produtus que destacan pola su caliá: el jamón, l'azetuna mesa (Mançanilla Cacereña) i el azeiti oliva vilgin estra.
Monumentus
Dessisti tamién un conventu franciscanu, Conventu el Espíritu Santu, ogañu platicamenti barrumbau. Es de la segunda metá el sigru XVI, inque terminassi definitivamenti en 1641, fecha que fegura sobri el Blasón Pablo Pérez.
Artesania
Destacan los trebajus en maera, encaji bolillus proceenti d'Acebu i ganchillu.
Fiestas
Las fiestas grandis Hoyus son:
Noruega
El Réinu de Noruega u simprimenti Noruega (en noruegu Kongeriket Norge, en nuevu noruegu -nynorsk- Kongeriket Noreg), es un estau monárquicu d'Uropa setentrional que, untu con Suécia i Finlándia, holman la península escandinava, i ésta con Dinamarca conholma la Escandinávia, huendu Noruega la parti más ociental d'esta región. Las islas de Svalbard i Jan Mayen son tamien parti del su territóriu. La soberanía sobri Svalbard hue estabrecia pol tratau de Svalbard firmau en 1920. La Isla de Bouvet nel Alánticu Sul i la Isla de Peiru I nel sul del Océanu Pacíficu se consideran dependéncias i polo tantu nu holman parti el reinu cumu tal. Noruega es unu los paisis que recrama territóriu ena Antáltia (la llamá Dronning Maud u Tierra de la Reina Maud).
Huéscar
Hazi arrrayu conas províncias d'Albaceti i Jaén. La su economia está basá prencipalmenti ena agricoltura i la ganadería, siendu la sei la Feria Nacional de Criaoles d'Oveja Segureña.
S'alcuentra en un fértil valli al pie la sierra de La Sagra. Nel su núcleu urbanu está la ilésia de Santa María, o colegiata de La Encarnación (siglo XVI), declará Monumentu Nacional. Tamién son d'interés arquitectónicu las numerosas casas señorialis.
Cerca al cascu urbanu están los Bañus de Fuencalienti, con áugua que siempri se mantieni a 18 °C. Algotru lugar d'interés es el parqui Rodríguez Penalva.
Día d'Estremaúra
El Día d'Estremaúra, es la festividá oficial dela Comunidá autónoma d'Estremaúra, celebrá el 8 de Setiembri, coincidiendu cona fiesta religiosa dela Virgin de Guadalupi, patrona dela región. A tolos efetus es un dia festivu en tol territoriu estremeñu sigún la Lei 4/1985, de 3 de juñu, del Escú, Inu i Día d'Estremaúra.
Estoria
El primel Día d'Estremaúra se celebró en 1985 i los atus prencipalis tuvierun lugal ena localiá de Guadalupi, ondi s'alcuentra assitiau el Rial Monastériu de Guadalupi, que es unu de los símbolus de la dentiá estremeña, pol sel el santuáriu de la Vilhin de Guadalupi, cuyu coronaeru cumu patrona canónica d'Estremaúra hue una de las primeras manifestacionis d'essaltación rehionalista el 20 de Marçu de 1907 i polas impricacionis estóricas i colturalis que a través de Guadalupi unin al puebru estremeñu con Iberoamérica.
A partil de 1987 se celebra ena localidá caçriña de Trugillu, ondi chegarun a reunil-si unas 100.000 presonas ca añu pa participal enos atus curturalis, folclóricus, deportivus i pulíticus hata 1993, añu en qu'ehan de celebral-si los atus murtitudinárius en esta ciá.
Celebraeru atual
Uguañoti los atus estitucionalis prencipalis suelin celebral-si nel Teatru Romanu de Méria, nel que tien lugal el içau de banderas al son delos inus oficialis, el atu d'entrega delas Medallas d'Estremaúra i el Discursu del Presienti la Hunta d'Estremaúra, ena víspera el Dia d'Estremaúra, el 7 de Setiembri.
El 8 de Setiembri tiinin lugal atus de caratel religiosu, con motivu del patronasgu rehional de la Vilhin de Guadalupi, ena localiá el mesmu nombri. Ca ayuntamientu olganiza atus estitucionalis, curturalis i deportivus nel su monicípiu pa conmemoral la fiesta rehional.
Atijus
Lei 4/1985, de 3 de juniu, del Escú, Inu i Día d'Estremaúra
Aféresi
L’aféresi (del griegu ἀφαίρεσις (IPA [apháiɾesis]) senifica en luengüística “desquiti”.
Con aféresi en fonética se mienta la perda dunu u várius sonis ascomiençu la parabra. Nel sistema s’opón a la prótesi.
N’estremeñu es freqüenti l’aféresi ena luenga palrá pol fonética sintática i farsus cortis, assinque muchas parabras andi s’á morfologizau cuentan con representación ortográfica. Dessisti aféresi prencipalmenti de los sonis vocálicus [e] i [a] i de los bichus consonánticus [ð], i en minol miia, de [l]. V. gr.:
Nu se conhunda l’aféresi conos cámbius preposicionalis ena derivación verbal: tufal → a-tufal, prendel → a-prendel, de-prendel, tendel → a-tendel, des-tendel, es-tendel.
Malasia
La Federación Malasia (en malayu: Malaysia) es un país assitiau nel suresti asiáticu deviiu en trece estaus i tres territorius federalis. La su capital es Kuala Lumpur peru Putrajaya es la sei el su gobielnu. Tien una puebración de 27 millonis d'abitantis. El su territoriu está deviiu en dos regionis pol el Mari la China Meriyonal. La de Malásia Peninsular s'alcuentra ena península malaya i hazi arrayu al norti con Tailandia i al sul con Singapur. La de Malásia Oriental, está assitiá ena zona norti de la isla de Borneu i hazi arrayu pol sul con Indonésia i al norti con Brunei. S'alcuentra cerca el equadol i el su climi es tropical.
Toumani Diabaté
Toumani Diabaté es unu los músicus africanus más emportantis d'ogañu. Toca la cora, una espécii d'arpa con 21 cuerdas esclusiva d'África Ociental, llegando a púbricus de tó'l mundu. Con el su virtuosismu i creativiá escecionalis, muestra que la kora puei rivaliçal con qualisquiel de los estrumentus mas emportantis el mundu.
Atihus
Site Oficial : http://www.toumani-diabate.com
Agrupación Deportiva Ciudad de Plasencia
Agrupación Deportiva Ciudad de Plasencia es un equipu fubu d'España, de la ciá de Praséncia en Estremaura. Ubu el su hundaeuru en 1998 i huega ena Trecel devisión española.
Moneas d'euru de Portugal
Las moneas d'euru purtuguesas tinin tres diseñus destintus palas tres seris de moneas. Sin embalgu, estus debuhus son autaus abondu entri si, pus arreprehentan sellus rialis depatrás d'Alfonsu I de Purtugal, entraus nun cérculu hormau pol sieti castillus, cincu escús i las letras la parabra "Portugal" (Purtugal). Ansimesmu, esti cérculu está entrau en otru hormau polas 12 estrellinas i el añu d'emprentación.
Tolos debuhus son labutu e Vítor Manuel dos Santos
Ali Farka Touré
Ali Ibrahim "Farka" Touré (Kanau, 1939 - Bamako, 7 de marçu de 2006), hue un coñociu guitarrista i cantanti maliensi, cúyu estilu mesclaba la música traicional de Malí con el blues. Tuvu la su nacéncia en 1939 ena aldea musulmana de Kanau, cerca e Gourma Rharous, ena rehión norociental de Tombuctú.
Magilum (banda)
Magilum es una banda de música heavy metal hundá en 2000, oriunda de Estambul (Turquia). Los biembrus de la banda huerun Nalan Tarhan, Oğuz Akalın, Doğuhan Korkut i Tolga Şanlı.
Antonio Vivaldi
Antonio Vivaldi (Venécia, 4 e marzu e 1678 - Viena, 28 e húliu de 1741) hue un compositol italianu. Está considerau cumu el más emportanti compositol de l'épuca barroca en Itália. Escrebió más de 400 conciertus pa várius estrumentus, sobritó pal violín. Labutó ena enseñáncia nuna escuela pa dagalinas uélfanas. Tuvu tantu ésitu que Vivaldi escrebió abondas composicionis paque las sus alunas las tocasin. El su labutu más famosu es una carrahilera e cuatru conciertus pal violín huecheá Las cuatru estacionis. Cá conciertu es al tentu una estación: Primavera, Veranu, Otoñu, i Ibielnu.
George R.R. Martin
George Raymond Richard Martin (Bayonne, Estaus Uníus, 20 setiembri de 1948), conociu comu George R. R.Martin i a vezis polos sus fans comu GRRM, es un escreviol i guionista estauniensi de literatura fantástica, céncia ficion i terrol famosu por sel el utol de la serii de novelas Song of Ice and Fire (Cancion de yelu i huegu).
Arquílocu
Arquílocu, en griegu Ἀρχίλοχος [arˈkhílokos], hue un soldau i cantautol jóniu, lanteru ena lírica griega arcaica.
Via
Son poquinus los endilguis concernientis a la via d'esti antíguu poeta, la huerça d'ellus proceentis de los sus própius testus. Tuvu nacéncia ena isla cicládica Paru, en prenu mal Egeu en el 680 e. C. Su pairi hue Telesicli, nobri jóniu, i su mairi una escrava trácia. La su família via participau ena colonizacion de Tasu, isla rica en oru al norti el Egeu, junta las costas trácias, colonizacion que, vé-la ellí, aconteció barruntá por un agúriu délficu.
Arquílocu murió al reol el 640 o el 645.
Obra
Arquílocu hue frutu el su tiempu. Los menumentalis poemas épicus perdierun enportáncia anti una mentaliá coscienti del cámbeu los valoris i la muacion el pensaeru incapás d’acetal ena via cotidiana los prencípius oméricus. S’estilava la cancion ligera con motivu celebracion en furrionas, fiestas localis i otrus rehuijus, assinque la poesia alquiria un hormatu brevi. Arquílocu cautivó destintus génerus de la cancion lírica, dende el yambu a la elegia, passandu pol pie trocaicu, escrevieru que sigrus despues siguia Oráciu.
De la su producion, no se conselvan poemas enterus, sino apeninas unus quantinus de versus siguius o cachinus d'ellus. Escrevió en dialectu jóniu, enque dominava tamien la léngua trácia. El su estilu s’ascrevi al arcaicu, con periodus cortinus i gustu polas oposicionis, en una léngua crara de sintassi simpri.
Crasi
El télminu procei del griegu κρᾶσις "mestura el vinu con áugua". En fonética dessina a la mestura dos parabras que, en amenizandu la primel dellas en vocal i la segunda empençandu cola mesma bicha, se hampa anguna las vocalis.
En griegu antíguu era un fenóminu relativamenti frecuenti con conhuncionis, alvérbius, artículus i pronombris. Cuentaba con representación gráfica pol mé dun destraci engarabatau pa la gocha [᾿] llamau κορώνις “corcová”: τοὔνομα < τὸ ὄνομα,ἐγᾦδα < ἐγὼ οἶδα, κἄν < καὶ ἀν.
En castellanu antíguu eran frecuentis tamién las crasis asseñalás nel escrebieru cumu velaquí estas: quel < que el, dotro < de otro, dello < de + ello. El purtugués atual conselva angunas paí cumu dele < de + ele, à < a + a u dalgum < de + algum. Ansí tamién nel asturianu (tol < to + el) u el gallegu (dun < de + un). A esti tipu crasi muelnamenti se llama contraición.
En estremeñu dessiti la crasi tamién enas categorias los endirgaoris, prencipalmenti alvérbius, prepusicionis, pronombris i artículu. Se destinguin cincu holmas crasi:
Nu se conhunda crasi con aglutinación, dá ena categoria los alvérbius, v. gr.: alogundispués < alogu + endispués, veloquilu < ve + lo + equí + lu, ondiquiá < ondi + quia.
Aranés
L' aranés es una varianti la luenga ocitana, concretamenti del dialeutu gascón, próssimu a las varierais de Comenge. Es la luenga própia el Valli d'Aran (Val d'Aran). Es luenga oficial en toa Cataluña huntu col castellanu i el catalán.
Puebración
Genericamenti, una puebración es un conjuntu pressonas o d'organismus duna mesma espécii que vivin nuna determiná área, nun espaciu tiempu definiu.
Desti mó, en relación a los seris umanus, puei sel definia comu tolos abitantis dun determinau espaciu, comu una región, país o área, consireraus nel su conjuntu.
La puebración umana es estudiá pola demografia, sociologia i la geografia. La puebración animal es estuyá pola biologia i en particular pola biologia demográfica, qu’es una rama la ecologia i la genética demográfica.
Jules Verne
Jules Gabriel Verne (Nantis, 8 de hebreru de 1828 – Amiens, 24 de marçu de 1905), hue un escrebiol francés de novelas d'aventuras. Es considerau unta H. G. Wells unu los pairis la céncia fición. Es el segunderu autol mas traduciu de tolos tiempus, endispués d'Agatha Christie, con 4185 traducionis, d'acuerdu al Index Translationum. Angunas las sus obras án siu adatás al cini. Prediju con gran esatitú enos sus relatus fantásticus la apaición d'angunus los produtus generaus pol el avanci tenológicu el sigru XX, comu la televisión, los elicópterus, los submarinos o las navis espacialis. Hue condecorau cona Legión de Honor, pol el su aporti a la educación i a la céncia.
Andorra
El Prencipau d'Andorra (Principat d'Andorra en catalán), es un chiquininu país montañosu i sin costa assitiau enos Pirineus, entri España (hiziendu arrayu cona comunidá autónoma de Cataluña) i Francia. Duranti muchu tiempu probi i aislau, á conseguiu una notabli prosperiá dendi la II Guerra Mundial por mol del turismu i la su condición de paraisu fiscal.
Nu tien huerças armás, de la su defensa están encargás España i Francia.
Geografia
Coincidiendu cona su situación nel esti la cordillera los Pirineus, Andorra consisti predominantimenti nuna serii montañas costanas con una cimeria meya de 1996 m, i con 65 picus de mas de 2.500, siendu la Comapedrosa el su puntu mas elevau, con 2946 m. Las montañas horman tres vallis angostus en horma d'Y que aluegu se combinan nunu solu por ondi pasa el prencipal riu, Valira qu'endespues sali del pais pa entral en España, por el puntu mas bajeru d'Andorra que s'assitia a los 870 metrus d'altitú.
Climi
El climi d'Andorra es apaeciu al de los sus vecinus, peru conas conotacionis que tien la particulal situacion del pais, ena alta montaña pirenaica: suavi en vranu i mu friu nel invielnu, con abudantis precipitacionis a lo largu de tol añu.
Tien tres o cuatru nevazus huertis tolos añus. Nel invielnu la temperatura oscila entri los -1 a -7 gradus; nel vranu las temperaturas puedin arcançar e 21 a 27 gradus.
Goviernu i política
Andorra es un co-prencipau parlamentáriu consitucional. La Constitución d'Andorra s'aprobó el 14 Marçu 1993.
La jefatura del Estau residi enus copréncipis, uno l'obispu e Seo d'Urhel i el otru el presidenti de Fráncia, por qu'es la heredera del Condi de Fox.
El Conseju General es el órganu legislativu i se trata dun parlamentu unicameral e representación mista i paritária de la puebración nacional i de las sieti parroquias, compuestu por 28 miembrus elejius ca cuatru añus.
El Goviernu es el órganu ehecutivu. Ogañoti está compuestu por el Jefi de Goviernu y onci menistrus.
Nultimu lugal están los Comuns, que son órganus e representación i almenistración civil de las parróquias, que se puei izil que son equivalentis a los ayuntamientus.
Organiçación políticu-alministrativa
Andorra está deviia territorialmenti en sieti parróquias cuyu ordin protocoláriu es:
Tamién, las parróquias d'Ordino, La Massana i Sant Julià e Lòria están deviias en quarts i la de Canillo en veïnats. Amás non se descarta la posibiliá de qu'El Pas de la Casa, qu'ogañu horma parti de la parróquia d'Encamp, constituya algún dia l'octava parróquia.
Demografia
Los andorranus constituyin una minoria nel su pais; namás el 36,65% de los abitantis son de nacionaliá andorrana. El grupu más grandi de foritus es el de los españolis, (38,27%) [catalanis, castellanus i gallegus prencipalmenti], con purtuguesis (11,49%) i francesis (6,52%) comu los otrus grupus prencipalis. El restanti 7,15% pertenci a otras nacionaliais.
La única luenga oficial es el catalán, inque tamién se palra español, purtugués i francés. La religión predominanti es el catolicismu romanu.
Lanjarón
Lanjarón es una localiá d'España assitiá ena Província e Graná, ena Comuniá autónoma d'Andaluzia. S'alcuentra ena parti ocidental l'Alpujarra Granaina, a 49 km de la capital provincial, nel suresti el pais. Hazi arrayu con los municipius de Dílar, Capileira, Bubión, Cáñar, Órgiva, El Pinar, Lecrín, Nigüelas i Dúrcal.
Gran parti el su términu municipal s'alcuentra nel Parqui Nacional de Sierra Nevada. Cuenta con 3.897 abitantis (2009), una superficie de 60,38 km² i una densiá de puebración de 64,54 hab./km².
El municipiu es famosu pol el su áugua que posei propiedadis medicinalis. Esta provieni de numerosus manantialis que s'alimentan de la ñevi de Sierra Nevá.
Castú (palra)
El castuo (IPA [kɑhˈthuo], en estremeñu castú [kɑhˈthʊː]) es el desarrollu dialectal del castellanu medieval enpuestu ena Reconquista que se pingó de muchus de los rasgus el leonés oriental, prencipalmenti léssicus i de la huerça los rasgus el español meridional, mas que ná del lenicismu.
Ogañu correspondi cona quasi metá oriental estremeña (con ececión d'angunus núclius orientalis cacereñus), albarcandu tamien quasi tola província pacensi (con ececión las comarcas mas norocientalis).
Origin la parabra castuo
El términu de castuo l’acuñó el poeta de Guareña Luis Chamizo en el libru El miajón de los castúos, con vé-la equí estas parabras:
.
A lo primeru con castuo no se mentava la idioma, sino a los labraoris estremeñus que cuentavan con tierras própias de cultivu, a la contra los que trabajavan enas grandis fincas pa los señoritus. Chamizo gastó la parabra pa identifical al prototipu ombri estremeñu, sostribandu-si ena esperéncia local. Por estension, la parabra passó a desinal a qualisquiel rasgu cultural própiu los castuos, comu el mó vida, pensaeru, tradicionis i palra. Tradicionalmenti, el castuo á siu sinónimu el estremeñu, concetus que no s’án d’abarullal, deviu a la destinta proceéncia de dambas. Pola cercania dessitenti entre el astul-lionés oriental con el castellanu antíguu essistin muchus roceus, mas que ná fonéticus i léssicus. Con tó, el castuo está mas a renti al español meridional d'ogañu, con angunus arcaismus i leonesismus, que del estremeñu.
Rasgus fonéticus
La fonética es apaicia a la del estremeñu, pero cuenta tamien con rasgus entavia mas aguzaus meridionalis. — La perda sonis sonorus entrivocálicus [ð], [β], [ɣ]: caeça [kaˈeθa], deo [ˈdeo], cansao [kanˈsao], miaja [ˈmjaɦa].
— Aspiración de tolos sonis inplotivus, acetu las nasalis i las líquias, en [h]: escapás [ɛhɣkhaˈpɑh], actó [ɑhˈthɔː] “atol”, desviá [dɛhβiˈɑː] “desvial”.
— Perda líquias implotivas finalis con abrieru vocálicu: caló [kaˈlɔː] “calol”, viví [biˈβɪː] “vivil”.
— Desdobramientus vocálicus anti pausa, produzius pola perda aspiración: los cables [lɔhɣˈkhaβlæ] “los cabris”, muchos [ˈmuʧɔ].
— Yeismu destendiu: llave [ˈʤaβe] "llavi", tramallo [tɾaˈmaʑo] “tramallu”, calle [ˈkaʑe] “calli”.
— Reducion grupus consonánticus: nf > f: efermero [efɛɾˈmeɾo] “enfermeru”, cofundí [kofʊn̪ˈdɪː] "confundil"; rj > h: tajeta [taˈɦɛta] “taljeta”, ugéncia [ʊˈɦen̟θja] “ulgéncia”; ct > t: drogadito [dɾoɣaˈðito] “drogaditu”, conceto [kɔn̟ˈθeto] “concetu”; ps > ss: cássula [ˈkasula] “cáusula”; pt > t: conflito [kɔɱˈflito] “conflitu”.
— Assimilacionis líquia + consonanti: canne [ˈkanːe] “carni”, pienna [ˈpjenːa] “pierna”, mil.la [ˈmɪlːa] “mielra”.
Rasgus sintáticus
La sintassi el castuo en pocu se deferéncia de la castellana, apeninas en unus rasgus arcaicus quasi en desusu i en hechus motivaus pola fonética sintática.
Literatura en castú
Se puei dizil que la literatura en castú tuvu nacéncia con Luis Chamizo i la su obra El miajón de los castúos. Con tó i con essu, la luenga Chamizo s’acerca bastanti al sistema el estremeñu, pos la palra nativa, cercana a Méria está enos arrayus el estremeñu ena província Baajós, de mois que los leonesismus son freqüentis.
Enque Chamizo precuró arrendal a Gabriel y Galán, la léngua que gastó hue la de Guareña, prevocandu que arrancara un descolleramientu ena literatura estremeña, entre el estremeñu cacereñu i la varieá castua oriental, deseparacion que la crítica i los própius utoris posterioris endilgarian a la custion provincial —poetas cacereñus que siguirán la verea grabeliana i poetas pacensis la chamiciana—. D'esti jeitu, afrorecierun una riestra utoris quijiendu imital la luenga i estilu Chamizo, cuyu mayol representanti en ogañu es Javier Feijóo. Otrus utoris con nombreria son Carmen Vera, Ricardo Quintana Sánchez-Bote i Ventura Villarubia Pila.
Arabi
L'arabi es una lengua semítica meridional palrá originalmenti delos arabis i ogañu en paísis del norti d'África i del sulponienti d'Asia por mé del destendimientu delos arabis alo longu dela Edá Meya. Es la lengua del Corán i es d'usu letúrgicu palos palraoris d'otras lenguas mu destintas. Es lengua oficial en venti estaus i cu-oficial en alo menus seis más; tamién es la lengua oficial dela Liga Arabi i una delas seis lenguas oficialis del'Organización delas Nacionis Unías.
L'origi dela lengua arabi halla-si nel sigru II, enas tribus nómadas de beduinus desparramás pola Pinínsula Arabi. Sin embargu, la tradición oral considera qu'es una lengua que hue tresmetía derechamenti de Dios a Ismael, iju d'Abrán i Agal. Los primerus registrus dela escreviúra arabi son de más patrás del sigru VI.
Ogañu la llamá lengua arabi es una haci de variedais relacionás que los sus habraoris suelin llamal "dialeutus" i qu'unus pocus de filólagus consideran que son, en verdá, lenguas destintas con un origi compartíu. La variedá de más renombrança es l'arabi crássicu (اللغة العربية, al-luḡa al-ʿarabiyya), la quala es gastá delos meyus de comunicación i aprendía enas escuelas de tolos paísis andi l'arabi es lengua oficial. Aluegu, ca país tien el su "dialeutu" particulal, gastau en sitacionis inhormalis de ca día. Muchus dellus puein comprendel-si entri ellus, peru algotrus dialeutus resultan incomprensiblis de tó i los sus habraoris án d'usal l'arabi crássicu pa poel tenel una conversa aparenti.
Muestra testual
العربية أكبر لغات المجموعة السامية من حيث عدد المتحدثين، وإحدى أكثر اللغات انتشارا في العالم، يتحدثها أكثر من 422 مليون نسمة،1 ويتوزع متحدثوها في المنطقة المعروفة باسم الوطن العربي، بالإضافة إلى العديد من المناطق الأخرى المجاورة كالأحواز وتركيا وتشاد ومالي والسنغال. وللغة العربية أهمية قصوى لدى أتباع الديانة الإسلامية، فهي لغة مصدري التشريع الأساسيين في الإسلام: القرآن، والأحاديث النبوية المروية عن النبي محمد، ولا تتم الصلاة في الإسلام (وعبادات أخرى) إلا بإتقان بعض من كلمات هذه اللغة. والعربية هي أيضاً لغة طقسية رئيسية لدى عدد من الكنائس المسيحية في العالم العربي، كما كتبت بها الكثير من أهم الأعمال الدينية والفكرية اليهودية في العصور الوسطى. وإثر انتشار الإسلام، وتأسيسه دولا، ارتفعت مكانة اللغة العربية، وأصبحت لغة السياسة والعلم والأدب لقرون طويلة في الأراضي التي حكمها المسلمون، وأثرت العربية، تأثيرا مباشرا أو غير مباشر على كثير من اللغات الأخرى في العالم الإسلامي، كالتركية والفارسية والأردية مثلا.
Club Deportivo Díter Zafra
Club Deportivo Díter Zafra es un equipu fubu d'Estremaura, de la ciá de Zafra. Se hundó en 1930 i dendi 2017 no tien atividá.
Oriol Nolis
Oriol Nolis i Curull (Barcelona, 11 d'outubr i de 1978) es un periodista español. De 2013 a finalis de 2014 presentó el Telediario Fin de Semana de TVE junto con Raquel Martínez. Dendi Jeneru de 2015 apresenta el El debat de La 1 y la edición fin de semana del L'informatiu, el informativu territorial de Cataluña en TVE Cataluña.
Trayectoria
Licenciau en periodismu y derechu pola Universiá Pompeu Fabra de Barcelona dendi varius añus ha ejerciu el “periodismu de calli” comu reporteru hasta llegal a apresentar la edición del meyudia, dela nochi y del fin de semana de L'Informatiu de TVE Cataluña.
Prencipió el su trabaju nel añu 2001 comu reactol de L'Informatiu de Sants, Hostafrancs i La Bordeta.
Nel 2010-2011 jue apresentadol nel Canal 24 horas de TVE.
En setiembri de 2015 apresentó la su primer novela entitulá La extraña historia de Maurice Lyon ena quel hiju mayol duna emportanciosa familia de colecionistas de arte francesis es repudiau pola su familia y desterrau a Barcelona ondi cavila la su vengança, explicá por meyu dela belleça y dela crueldá, delas ansias y del horrol.
Premius i reconocimentus
Nel añu 2007 recibió el premiu comu “apresentadol revelación” que otorga la Asociación Profesional Española de Informadoris de Prensa, Radio, Televisión y Internet APEI Catalunya
Via personal
Está casadu conel analista políticu y colaboraol en meyus de comunicación Francesc Soler. Tras el su cesi comu apresentaol del telediariu en 2014, Nolis hiçu  pública la su relación con Soler.
Anceps
El ahetivu anceps se gasta en métrica crássica pa dessinal al tiempu escapás d’alquiril la su naturaleza sigún la cercustáncia el metru. Ansina, si el pie prehisa un tiempu largu alquirirá el valol largu i si brevi, brevi. En métrica s’asseñala con el sinu ×.
Nel metru yámbicu griegu, el primel tiempu se puei consieral anceps, tuviendu el esquema × ˉ ˘ ˉ.
Nel essámetru, el úrtimu dátilu cuenta con un tiempu anceps, pos el úrtimu dátilu es cataléticu huendu de dos tiempus, el marcau i el anceps, ˉ ×, queandu pol tantu partiu el pie.
Spaniens Allgemeine Zeitung
Spaniens Allgemeine Zeitung es un pedióricu espubricau en Internet en alemán. La redación está assitiá en Els Poblets, ena província d'Alicanti.
Píndaru
Píndaru (en gr. Πίνδαρος) hue un compositol griegu, autol d’obras coralis.
Via
Los endirguis tocantis a la via el compositol son resbalizus i anegóticus. Se puei froreal dentri las destintas vias bizantinas datus mas u menus atinaus. Píndaru tuvu nacéncia enas Cinoscéfalas, puebru nu mu largu de Teba ena olimpiá 65 (pal 518~522 e. C.). Desciendi duna família aristócrata, cuyu pairi hue Pagonda (u Pagónida) u quiziá Daifantu i su mairi Clionici u quiziá Mirtu, hormi a las huentis. De nuevu compretó los estuyus pa las Atenas, embahu los endirguis musicalis Agatocli. Nel 498 compusu la su primel oda pa los Alévadas tessálius. Dendi altuencis, acontinó trebahandu nel componieru pieças d’ocassión pa famílias de quartus pol tol territóriu griegu. Avezis, estu le llevó a estal restiranti entri unas ciais i otras que se llevaban mal políticamenti. El su ofíciu era el componieru obras conmemorativas con ocassión duna vitória alética, un intierru, fiestas relihosas i mas paí. El componieru suponia tamién la direición un coru i la música, lo qual prehisaba dun gran capital. Anque pol su ofíciu podria bel viahau tantu, nu paici que huera siu assina en verdá, puyendu dal diretrizis básicas cola obra escrita. Con tó i con essu, vesitó los prencipalis focus deportivus griegus —Delfus, Olímpia, Nemea—, amás de Siracusas pol envitación Yerón.
Se convoó con Megaclea cona que tuvu tres ihus, dos hembras i un varón: Protómaca, Umeti i Daifantu. La nombreria Píndaru se destendió polos confinis el mundu griegu, huendu enclusu conviau pol tiranu las Siracusas, Yerón, epoca ena que arcançaria la su mayol reputación. Assina sedria quandu Alehandru el Grandi, en arramplandu con tola Beócia, nu premitió esçaleal la casa Píndaru ni tapocu matal a dengunu los sus descendientis.
Píndaru murió de viehu en Argu quandu tinia unus 80 añus. La anegóta la su muerti, refiria enas vias bizantinas, dis que murió arrecucau enos braçus el moçarangüelu que l’alegraba los úrtimus dias, nel teatru.
Obra
De la produción el beóciu namás se conselvó la parti escrita, es izil, que nu se trasmitió hunta la canción ni los endirguis musicalis ni la coreografia. Desti heitu, los alehandrinus —quien s’encargarun d’enharetal el material sobrivivienti— namás atoparun puemas. Los filólogus alehandrinus hizun onzi librus enos qualus s’arrepartierun los testus tocantis a curtus:
Los tocantis a ombris, mas particularis, los deviyerun en: De tó esta produción apeninas se conselvan los Cantus vitória abati enterinus, ara, del restu, namás ain cachinus, angunus de ciertu largol. Los Cantus vitória son velallí cancionis que celebran las vitórias aléticas enos destintus huegus olímpicus hechus pola antígua Grécia. Se deviin sigún el lugal andi acontecierun essas vitórias de mó qu’ain cantus olímpicus, píticus, nemeus i ísmicus.
Las cancionis vitória alcibin tamién el nombri d’odas. La composición destas se destribui en triadas, es izil, seqüéncias de velsus compuestus puna estrutura trimembri. Ca triada se holma duna estrofa, una antistrofa i afechandu, un epodu. Las odas están escrebias en dialeutu dóricu, palraeru própiu el héniru líricu coral.
Bibliografia
Píndaro, Odas y fragmentos, trad. i notas A. Ortega, introd. E. Ruiz Yamuza, Gredos, Mairil, 1982.
Nacionis Unías
La Organización las Nacionis Unías (ONU) es la mayol organización internacional que dessisti. Se defini comu una asociación de gobielnus global que facilita la coperación en asuntus comu el Derechu internacional, la pas i segurançia internacional, el desarrollu económicu i social, los asuntus umanitarius i los derechus umanus.
La ONU hue hundá el 24 d'otubri de 1945 en San Franciscu (Califórnia), pol 51 paisis, endespues el fin la Segundera Guerra Mundial, cona firma de la Carta las Nacionis Unías.
Dendi la su sé en Nueva York, los estaus biembrus de las Nacionis Unías i algotrus organismus vinculaus dan conseju i decidin al tentu temas senificativus i almenistrativus en reunionis periódicas celebrás duranti el añu. La ONU está estructurá en diversus organismus almenistrativus: Asamblea General, Conseju de Segurançia, Conseju Económicu i Social, Secretaría General, Conseju de Almenistratición Fiduciaria i la Corti Internacional de Justicia. La figura púbrica prencipal la ONU es el Secretariu General. L'atual es Ban Ki-moon de Corea el Sul.
Nel añu 2007, la ONU posei 192 estaus biembrus, prácticamenti tolos paisis soberanus reconocius internacionalmenti. Ain escepcionis comu la Santa Sedi, que tien caliá d'oservaol, i Repúbrica de China-Taiwán (un casu especial).
La sé uropea (i segundera sé mundial) la Organización las Nacionis Unías s'assitia en Ginebra, Suiça.
Las idiomas oficialis la ONU sonin seis: árabi, chinu, castellanu, francés, ingrés i russu.
Clitómacu
Clitómacu (en griegu Κλειτόμαχος) hue un filósofu cartahinés que deprendió ena Acaémia.
Via
Clitómacu era d’orihin cartahinés, naciu quiziá pal 187 e. C. El su nombri verdaeru hue Asdruba. Estuviendu naquella ciá púnica le cumpria filosofal ena luenga natal enos tiempus moçus. Quandu arcançó la maurés, viahó pa las Atenas, andi se hizu discípulu Carnéadi, eminenti miembru la escuela l’Acaémia. Embahu la su direición escomençó a deprendel las torias filosóficas platónicas amás d’inlustralsi enas deferentis céncias. Hueraparti del conocimientu empartiu ena Acaémia, Clitómacu estuvu familiarizau conas dotrinas estocias i peripatéticas.
Quandu murió Carnéadi, Clitómacu queó al cargu la Acaémia, andi deprenderia destintus domas pol mé la su ferti produción escrita.
Gozó duna via larga, muriendu a finalis el su sigru, pal 109 e. C.
Obra
Hue un autol prolíficu, llegandu a escrebil mas de 400 obras, cuyas naina se conselva. Las referéncias a ellas se conocin pol mé Cicerón i Dióheni Laérciu. Pol Cicerón se tien enteración dangunus titulinus cumu De sustinendis offensibus i Περὶ αἱρέσεων, huendu esta úrtima un possibri bandeu polas escuelas filosóficas la epoca i las sus destintas dotrinas.
Abreviaturas
Esti autol, dalcuerdu con el catálogu abreviaturas el Liddell-Scott, alcibi l’abreviatura Clitom. del su nombri latinizau Clitomachus.
Puenti
Una puenti es una costrución, polo heneral artificial, que premiti salval un acienti geográficu u otru ostáculu físicu, cumu un ríu, un cañón, un valli, un caminu, una via férrea, un cuerpu d'áugua, u en heneral, una ostrución. El diseñu e ca puenti varia sigún vaiga a sel la su hunción, i la crasi e terrenu sobri el que la puenti sedrá costruia.
Estoria las puentis
Las primeras puentis huerun arcus hechus con tabronis i a vezis con pieras, gastandu un soporti simpri i asiahandu vigas trasversalis. La mayol parti destas primeras puentis eran mu probimenti costruias i ralamenti soportaban cargas pesás. Hue esta ensuficéncia la que llevó a esarrollal nuevas i mehoris puentis. El arcu hue gastau pol primel vezi pol Empériu Romanu pa puentis i acuedutus, angunus de los cualis entovia acontinan en pie. Las puentis basás en arcus puian soportal condicionis qu'enantis abrian estrumpiu cualisquiel puenti.
Un sabulugal destu es la Puenti d'Alcántara, costruia sobri riu Tahu, ya que la mayoria las puentis anterioris nu abrian soportau la huerti corrienti. Los romanus tamién gastaban cementu, cumu la llamá puçolana, consistenti en una mestura d'áugua, lima, arena i roca volcánica. Las puentis de ladrillu i morteru huerun costruias aluspués la era romana, ya que la tenulohia el cementu se perdió i mas tardi hue redescubierta. Las puentis de cuerdas, una crasi e puentis suspendias, huerun gastás pola cevilización Inca enos Andis de Sudamérica, hustu enantis de la coloniçación uropea nel sigru XVI.